Shamsia Hassani

Ommolbahni Hassani, Shamsia izenez ezagunagoa (Teheran, Iran; 1988) Afganistango grafigilea da eta Kabulgo Unibertsitateko eskultura-irakaslea. Kabulgo kaleetan zabaldu du hiriko artea. Bere arte digitala eta hiri-artea erakutsi ditu Indian, Iranen, Alemanian, Italian, Suitzan eta Kabulgo misio diplomatikoetan. 2014. urtean, 100 Public Intellectual Poll izendatu zuten.

Hassanik grafitiak margotu izan ditu Kabulen, jendea gerra-urteen inguruan sentsibilizatzeko.

Biografia 
Shamsia Hassani 1988an jaio zen, Teheranen (Iran). Han, bere senideek, Kandahartik migratu zuten gerra garaian. Hassanik pinturarekiko interesa agertu zuen gaztetatik. Ez zitzaion baimenik eman Arte Ederrak ikasteko, Afganistango ikasleentzat debekatutako ikasketa esparrua baitzen. 2005ean Kabulera itzuli zenetik, arte tradizionala ikasi zuen Kabulgo unibertsitatean. Geroago, unibertsitatean sartu zen, irakasgaiaren irakasle arduradun gisa, eta ondoren Eskulturako irakasle elkartu gisa. Rosht arte garaikideko kolektiboaren sortzailea da.

Hassani grafitiaren artera Kabulen abiatu zen 2010eko abenduan Erresuma Batuko grafitigile batek antolatutako ikastaro batean. Lantegi horren ondorioz, Hassanik Kabulgo kaleetako etxe-hormen gaineko hiri-artearen praktikari ekin zion. Aerosolak eta txantiloiak arte-material tradizionalak baino askoz garestiagoak direlako hartu zuen arte-forma hori. Hiriburuko Kultur Etxeko hormetan ikusgai dagoen obretako batean emakume bat dago, eskailera baten azpian eserita dagoen burka batez jantzita. Beheko inskripzioak honela dio: Ura ibai lehortu batean itzul daiteke, baina zer gertatzen zaio hil zen arrainari? Berehala egiten ditu lanak, 15 minutuan, jazarpen oro saihesteko, eta esaten du bere lana ez dela islamiarra.
Hassanik  formatu digitalean ere aurkeztu du bere lana, Grafitia amets. izeneko proiektuaren bidez. Proiektu honetan  artistak irudiak lantzen ditu konputagailuan, eta segurtasun pertsonaleko eta nazionaleko gaiak aztertzen ditu.

Bere lanaren bidez bere gizartean afganistango emakumeen zapalkuntzari aurre egin nahi diola adierazi zuen.

2014ko irailean, Hassani finalista izan zen Artraker sarian, Artearen magia bizitzaren magia da proiektuarekin.2013ko ekainaren 14an, horma-irudi bat egin zuen Genevako Langile Batasunean, larrialdi-etxeetan indarkeria jasan zuten emakume migratzaileekin. Ekainaren 14a egun sinbolikoa da Suitzan, egun horretan 1991ko ekainaren 14ko Emakumeen Greba ospatzen baita. Shamsia Zurichen ere egon zen 2013ko ekainean, Rote Fabrik ren esparruan.

2014ko irailean, Hassani finalista izan zen Artraker sarian, Artearen magia bizitzaren magia da proiektuarekin.

Iruditegia

Erreferentziak

Kanpo estekak 

 Shamsia Hassani en Kabul Arte Project

1988ko jaiotzak
Teherandarrak
Afganistandarrak
Afganistango artistak
Afganistango emakumeak
Emakume artistak